lv lv tr lv pl ta nl en lv en ceb en lv lv sv pl hbs_lat lt fi lv lv uz lv sl lt lv lt lt lv lv lv lv lv pl lv lv lv lv lv lv lv lv lv lv lv lv lv lv lv sk lv lv lv lv lv lv lv lv lv lv lv lv lv ceb lv lt lv lv lv lv lv lv lv lv sl lv en lv en pl pt nl nl lv de
Lekcija Vecāku atbalsts bērnam veiksmīgas karjeras veidošanā
Mūs vieno zināšanas, tradīcijas un sirds gudrība Rīgas 64. vidusskola ir Rīgas domes Izglītības, kultūras un sporta departamenta padotības iestāde
Toggle navigation Rīgas 64. vidusskola
Pasākuma mērķis bija aktualizēt ģimenes lomu bērnu karjeras izvēlē un pilnveidot vecāku zināšanas par karjeras attīstības atbalsta nepieciešamību un piedāvāt vecākiem praktiskas metodes un padomus karjeras atbalsta sniegšanā pusaudžiem veiksmīgas karjeras veidošanā.
Pedagoģijas zinātnu doktores, karjeras konsultantes Intas Lemešonokas vadītajā interaktīvajā lekcijā - diskusijā, vecāki iepazinās ar zinātnieku atklājumiem par mūsdienu pusaudžu (X,Y,Z,A) iezīmēm un kā šīs iezīmes izmantot veiksmīgu attiecību veidošanā un karjeras atbalsta sniegšanā saviem bērniem. Vecāki tika iepazīstināti ar pusaudžu attīstību ietekmējošiem ārējiem un iekšējiem faktoriem un psiholoģijas pētnieku ieteikumiem karjeras atbalsta sniegšanā pusaudžiem.
Lektore minēja daudzus piemērus no savas praktiskās karjeras konsultantes darba pieredzes un intervijām ar izglītojamajiem, vecākiem un skolotājiem, kā arī no reālo situāciju novērojumiem.
Tika apskatītas tipiskākās vecāku pieļautās kļūdas bērnu karjeras izvēles ietekmēšanā -  vecāku “izskaitļotā” nākotne, kas var pārvērsties nelabvēlīgā virzienā un negatīvi ietekmēt savstarpējās attiecības ģimenē.
Tika runāts arī par tipiskākajiem “grāvjiem” audzināšanā un kā tas var ietekmēt bērna turpmāko dzīvi.
Pozitīvas sadarbības veicināšanai vecāku un bērnu starpā tika apkopoti pusaudžu paustie ieteikumi vecākiem:
- interesēties, vaicāt, aprunāties
- kopīgi pavadīt laiku
- censties iejusties bērna lomā
- ļaut izteikt savu viedokli
- neuzspiest savu gribu
- vecākiem apzināties, ka arī viņi var būt vainīgi
Pusaudžu atziņa: "Ja vecāki mani neatbalsta, es jūtos vientuļš un nevajadzīgs".
Lektore arī no savas puses deva ieteikumus, kā runāt ar bērniem:
- sarunā izrādīt, ka ir ieinteresēts no sirds
- vecākiem nenoniecināt sevi un bērnu
- iedrošināt izteikt savu viedokli
- kopā ar bērniem izdomāt kā rīkoties
- palīdzēt bērnam ieraudzīt viņa stiprās puses, dotumus, talantus
Vecāki tika arī iesaistīti diskusijā par viņiem aktuālām problēmām karjeras atbalsta sniegšanā saviem bērniem un tiks sniegtas atbildes uz viņiem interesējošajiem jautājumiem. Lekcijai bija pieslēgušies 47 vecāki no 7. - 12. klasei.
Noslēguma atziņa: "Audzinot bērnus, mēs audzinām sabiedrību, kurā mums visiem būs jādzīvo un jāstrādā".
Vēlējos pateikt lielu paldies par šo organizēto vebināru. Lūdzu nododiet ziņu lektorei Intai Lemešonokai, ka saturs bija ļoti vērtīgs! Patika, ka bija daudz piemēru un Inta labprāt ar tiem dalījās, tāpēc radās pilnīga pārliecība ne tikai par pieredzi lokāli, bet arī starptautiski. Īpaši vērtīgi un noderīgi apzināties Z paaudzes īpatnības. Tāpat arī ieskats par tipiem un ļoti praktiski, dzīvē realizējami ieteikumi kur, ko kā. Patika atklātā komunikācija un noteikti saņēmu vairāk nekā gaidīts! Visas 10 balles.
Lāsma Rudzīte-Bice, 9.a kl.
PKK - Iveta Stūrmane Siļutina
PKK - Gunta Stūrmane
Projekts Nr.8.3.5.0/16/I/001 „Karjeras atbalsts vispārējās un profesionālās izglītības iestādēs”
Karjeras attīstības atbalsta pasākums vecākiem:
„Vecāku atbalsts bērnam veiksmīgas karjeras veidošanā”
2021. gada 11. martā no plkst.18.00-19.30
Pasākums plānots tiešsaistē MS Teams platformā. Piekļuves saite tiks nosūtīta pirms nodarbības.
Pasākumu vadīs pedagoģijas zinātņu doktore, karjeras konsultante Inta Lemešonoka.
Lai apzinātu potenciālo dalībnieku skaitu, aicinām reģistrēties.
Reģistrācijas saite: SPIEDIET ŠEIT
Ūnijas iela 93, Rīga
+371 6 759 89 29
Burtnieku iela 34, Rīga
+371 6 747 40 81
© 2022 Rīgas 64.vidusskola